Jelaskan Pengebumian dari Pengebumian Islam dalam bahasa melayu

Jenazah kemudian akan dibawa untuk dikebumikan disebut sebagai (al-Dafin). Seni reka kubur dan makam mungkin agak berbeza bergantung kepada wilayah, tata adat dan metodologi prosedur pengebumian mayat. Tetapi dalam ajaran Islam, mayat yang hendak diuruskan dan dikebumikan mestilah dikendalikan dengan penuh tanggungjawab dan penuh rasa hormat sepertimana hubungan antara orang hidup. Mayat mestilah diuruskan berhati-hati, tidak kasar dan tidak menyeksa jasad mayat itu sendiri.

Kubur atau makam yang disediakan untuk pengebumian mayat perlulah diselaraskan pada arah Kiblat iaitu jenazah perlu dibaringkan kearah Kaabah, di Makkah. Mayat Muslim disarankan untuk dikafankan dengan sempurna selepas dimandikan dan disolatkan sebelum dikebumikan dalam liang lahad tanpa atau dengan keranda. Dalam Islam, liang kubur seharusnya dikorek pada kedalaman 7 kaki dan lebarnya 3 kaki. Apabila ditimbus kembali kubur haruslah dinaikkan tanahnya sehingga maksimum 12 inci dari aras tanah bagi memudahkan atas kubur ditanam pokok renek dan supaya tanah tidak cepat mendap jika hujan turun. Manakalapula adalah makhruh bagi umat islam mengkebumikan jenazah menggunakan keranda samada tidak terus menggunakan keranda bagi Batu nisan juga harus diletakkan pada atas kubur selepas kubur dikambuskan bagi memudahkan urusan pengecaman kubur oleh penziarah. Binaan seperti tembok atas kubur boleh dibina tetapi tidak berlebihan, menanam rumput adalah lebih digalakkan.

Hanya lelaki sahaja yang dibolehkan untuk menguruskan aktiviti pengebumian mayat di kubur, wanita hanya dibolehkan untuk melihat dan menziarahi kubur sahaja., Tubuh jenazah yang hendak dikebumikan akan dikujurkan didalam kubur mengikut arah kiblat, misalnya sekiranya kiblat berada dibahagian sisi sebelah kiri atau kanan mayat, maka tubuh dan wajah mayat akan diserengkan ke arah kiblat tersebut. Tidak wajib juga untuk menyentuhkan pipi atau mulut jenazah ke tanah. Selepas mayat telah dibaringkan pada posisi yang betul, mayat akan ditutup samaada menggunakan papan atau pun ditutup menggunakan pintu keranda (jika mayat ditanam bersama keranda), kemudian barulah tanah dikambus, pengambusan tanah dimulakan dengan penanam memasukkan dulu tiga genggam tanah dengan tangan sambil membaca "Kami menciptakan kamu dari ini (tanah), dan kembalikan kamu kepada ini (tanah), dan dari ini (tanah) Kami akan membangkitkan kamu untuk kali kedua", . Kemudian, sisa tanah yang lain akan dikambuskan menggunakan pencangkul atau mesin jentera untuk mempercepatkan urusan pengebumian. Selepas siap pokok renek dan dua batang batu nisan akan dicucuk diatas kubur dan selepas itu Talkin dan doa kesejahteraan mayat akan dibacakan dengan diketuai oleh Imam atau mereka saudara Islam yang berkebolehan (waris si mati lebih afdal untuk menjadi ketua), kemudian air dan cebisan bunga-buangan akan disiram dan ditabur sebanyak 3 kali oleh para pewaris si mati, sahabat handai, Imam ataupun saudara-saudara Islam yang lain.